OzLabs/hebrew-wiki-articles huggingface dataset:
הר לאנדולט

הר לאנדלוט או הר לנדלוט (באנגלית: Mount Landolt) הוא הר ברמת פטוואר בקצה הדרום מזרחי של רכס סנטינל, בהרי אלזוורת' שבאנטארקטיקה. 

גובהו של ההר 2,280 מטרים מעל פני הים. 

ההר מתנשא מעל קרחון האדמן. 

== היסטוריה ==
=== גילוי ההר ===
ההר מופה לראשונה על ידי הסקר הגאולוגי של ארצות הברית, באמצעות סקרים על הקרקע ותצלומי אוויר שבוצעו על ידי צי ארצות הברית בין השנים 1959–1957.

=== מקור השם ===
שמו של ההר ניתן לו על ידי הוועדה המייעצת לשמות אנטארקטיים. 

ההר נקרא על שם ארנו יודל לאנדולט (Arlo U. Landolt), מדען שחקר את זוהר הקוטב, בתחנת הקוטב הדרומי, במהלך השנה הגאופיזית הבינלאומית - 1957.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:8447 הר לאנדולט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127764 הר לאנדולט] באתר הגאזט האנטארקטי של ממשלת אוסטרליה
* [https://mapcarta.com/25618902 מפת אזור הר לאנדולט]

==הערות שוליים==

לאנדולט
לאנדולט
קואהנאוזאורוס

קואהנאוזאורוס (שם מדעי: Kuehneosaurus) הוא סוג של זוחל קדום מקבוצת הדיאפסידה אשר חי בתור הטריאס הקדום לפני 215-201 מיליון שנה. הוא נמצא לצד קרובו הקואהנאוסוכוס בלוקסמבורג ובדרום אנגליה ותואר ב-1962 בידי החוקר פ. ל. רובינסון. הוא נקרא על שם החוקר הגרמני וולר גיאורג קואהן.

== מאפיינים ==
הקואהנאוזאורוס דמה בצורתו ללטאות והספנודוניים מקבוצת הלפידוזאוריה והיה קרוב אליהם מאוד. הוא היה בעל "כנפיים" לצידו צלעותיו שכאשר נמתחו יכלו לדאות כמו מצנח. אורך ה"כנפיים" שלו הגיע ל-14.5 ס"מ ואורך הגוף ל-72 ס"מ. כנראה שהיה שוכן עצים לצורך התעופה שלו, בדומה לדרקון דואה בימינו. הוא לא יכל לעופף באמת אלא רק לדאות למרחקים. חוקרים מעריכים שיכל לדאות למרחק 10-12 מטר בתעופה בודדת. 

== בתרבות ==
זוחל זה הופיע במשחק פארק היורה 3: בניית פארק.

==ראו גם==
* איקרוזאורוס
* צלורוזאוראווס

==קישורים חיצוניים==

קטגוריה:דמויי לפידוזאורים פרהיסטוריים
קטגוריה:בעלי חיים שחיו בטריאס עליון באירופה
קטגוריה:מאובני טקסונים שתוארו ב-1962
יוננלנגיה

שלד של יוננלנגיה
יוננלנגיה (שם מדעי: Unenlagia; בשפת המפוצ'ה: "חצי עוף") הוא סוג של דינוזאור ממשפחת הדרומאוזאוריים מתור הקרטיקון אשר חי לפני 89 מיליון שנה בארגנטינה. בסוג זה נמצאו 2 מינים: Unenlagia comahuensis שהתגלה ב-1997 באזור העיר נאוקן ו- ב-Unenlagia paynemili שהתגלה ב-2004.

== מאפיינים ==
דינוזאור זה היה דו-רגלי טורף עם לסתות ארוכות יחסית לאלה של רוב הדרומזאורים. הוא היה גבוה והגיע לאורך 2-3.5 מטר ולמשקל 75 ק"ג. המבנה של האגן שלו היה דומה מאוד לזה של הארכאופטריקס וקרוביו וכנראה שהיה מכוסה נוצות. הזנב היה ארוך מאוד ושימש לאיזון, אולי כדי לעזור ליצור לטפס על עצים או לריצה.

לא ברור מה הקשר בינו לבין העופות האמיתיים אך ייתכן שדמה להם. ייתכן שמאובני הדרומזאור היו זהים לאלה של הנאוקואנרפטור (Neuquenraptor) מאותו אזור.

== בתרבות ==
דינוזאור זה הופיע במשחק פארק היורה 3: בניית פארק ובסרט דינוזאורים: ענקי פטגוניה.

==קישורים חיצוניים==

קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי פרננדו נובאס
קטגוריה:מאובני טקסונים שתוארו ב-1997
קרחון גאבארה

קרחון גאבארה (באנגלית: Gabare Glacier; בבולגרית: ледник Габаре) הוא קרחון ברמת פטוואר, בצידו הדרום מזרחי של רכס סנטינל, בהרי אלזוורת' שבאנטארקטיקה.

הקרחון ממוקם צפונית מערבית לקרחון דיבדיאדובו, צפונית מזרחית למוצאו של קרחון קארי, ודרומית לקרחון דרמה. הקרחון זורם לכיוון דרום מזרח, ויוצא מרכס סנטינל מזרחית לפסגת לונג.

אורכו של הקרחון 9.3 קילומטרים, ורוחבו 2.6 קילומטרים.

== היסטוריה ==
=== גילוי הקרחון ===
הקרחון מופה על ידי הסקר הגאולוגי של ארצות הברית בשנת 1988.

=== מקור השם ===
הקרחון נקרא על שם הכפר גאבארה (Габаре) שבצפון מערב בולגריה.

==לקריאה נוספת==
* [http://apcbg.org/gazet-bg.pdf הגאזט האנטארקטי של בולגריה] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=137467 קרחון גאבארה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19133&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון גאבארה] באתר הגאזט האנטארקטי המשווה SCAR

==הערות שוליים==

גאבארה
קטגוריה:בולגריה באנטארקטיקה
מסולימולוס

מסולימולוס (שם מדעי: Mesolimulus) הוא סוג של פרוק-רגליים נכחד שחי בסוף היורה לפני 150.8-145.5 מיליון שנה. 

== מאפיינים ==
מאובני היצור נמצאו בבוואריה שבגרמניה בצורה מושלמת והם דמו לאלה של סרטני הפרסה המודרניים. מאובנים נוספים נמצאו בספרד, סיביר ולבנון אך לא ברור מאלה סוגים היו. טביעות של חלק מיצורים אלה זוהו כטביעות של עופות או פטרוזאורים מאותה תקופה. 

סוג נכחד זה דמה במראהו לזה של Limulus והיה עגלגל מעט עם זנב ארוך וגוף שהגיע לאורך 12 ס"מ והיה בעל עיניים קטנות, חלל שריון גדול באזור החזה ושורות רגליים קטנות מצידי הגוף. הוא שוטט במימי היורה על קרקעית הים ושם צד יצורים קטנים יותר. למרות שהיה יצור ימי הוא היה עולה להטיל ביצים על החופים, אולי בלילה.

== בתרבות ==
יצור זה הופיע במשחק פארק היורה 3: בניית פארק.

==קישורים חיצוניים==

קטגוריה:פרוקי רגליים שחיו במזוזואיקון
קטגוריה:בעלי כליצרות פרהיסטוריים
קטגוריה:בעלי חיים שחיו ביורה עליון באירופה
אאורינוזאורוס

אאורינוזאורוס (שם מדעי: Eurhinosaurus; מילולית: "לטאה בעלת חוטם-יפה") הוא סוג של זוחל ימי נכחד מסדרת האיכתיוזאורים אשר חי בימים של תור היורה לפני 175–183 מיליון שנה. הוא נמצא ב-1909 ברחבי אירופה: גרמניה, אנגליה, צרפת, שווייץ ובלגיה.

== מאפיינים ==
זוחל ימי זה היה קרוב משפחתו של הטמנודונטוזאורוס והוא הגיע לאורך של 6 מטרים. גופו דמה לזה של מספר דגים גדולים בעלי חוטם דמוי-חרב כמו דג החרב, המפרשניים והלווייתן הנכחד מהמיוקן אאורינודלפיס (Eurhinodelphis). בנוסף לחרבו הוא היה בעל סנפיר גבי גבוה, סנפירי גפיים רחבים וזנב דמוי-דג. כל אלה עזרו ליצור להאיץ במים במהירות בעקבות טרפו שכלל דגים ורכיכות ימיות. הלסת העליונה שלהם הייתה בעלת שיניים מחודדות כמו אלה של המסורן ואולי איתה הוא השתמש כדי לחתוך את טרפו.

== בתרבות ==
זוחל ימי זה הופיע במשחק פארק היורה 3: בניית פארק.

==קישורים חיצוניים==

קטגוריה:טקסונים שתוארו בידי אותניו אבל
קטגוריה:בעלי חיים שתוארו ב-1909
קטגוריה:איכתיוזאוריה
קטגוריה:בעלי חיים שחיו ביורה תחתון באירופה
קטגוריה:מאובני טקסונים שתוארו ב-1909
בייס (פוליטיקה)

נשיא ארצות הברית [[רונלד רייגן נואם בפני חברי המפלגה הרפובליקנית בארקנסו, 1988]]
בפוליטיקה, המונח "בייס" (בעברית: "בסיס") מתייחס לקבוצת בוחרים שנוטה לרוב להצביע למפלגה אחת ולמנהיגיה. לעיתים רחוקות מצביעי הבייס בוחרים במועמדים אחרים. מנהיג מפלגה בדרך כלל נבחר על ידי חברי המפלגה מכיוון שהוא מייצג באופן אישי את מדיניותה בנוגע לסוגיות עקרוניות. מצביעי הבייס יתמכו בו כדי לחזק את משקלה של המפלגה בפרלמנט.

מקור המונח בארצות הברית, שם הוא מסמן את בסיס הבוחרים האדוק של כל אחת מהמפלגות הגדולות. מונח דומה הוא "גרעין בוחרים", ציבור מצביעים השומר נאמנות לאחד המחנות הפוליטיים.

==בישראל==
השימוש במונח "בייס" בישראל הפך נפוץ לקראת הבחירות לכנסת העשרים ואחת.

שימוש רווח במונח זה מתייחס לציבור התומכים במפלגת הליכוד ובבנימין נתניהו. למשל, בנאום של אהוד ברק ב-17 ביולי 2018 הוא ייחס למצביעי נתניהו עמדות של ימין קיצוני, וכינה את מצביעי הבייס "קומץ זעיר מתמרן מנהיג חלש, לחוץ ולחיץ." תומכיו האדוקים של נתניהו לעיתים תכופות מכונים "ביביסטים".

חבר הכנסת משה מזרחי כינה את הבייס של הליכוד "אנשים שהולכים אחרי נתניהו כשוטים ועיוורים", ולהערכתו בייס זה מונה כ-30 אחוז ממצביעי הליכוד.

בהקשר אחר, אורלי לוי-אבקסיס התייחסה לגרעין הבוחרים של מפלגתה: "יש לנו בייס של חמישה מנדטים שהולכים איתנו, וכל הפיצולים והחיבורים לא מזיזים אותם."

רן ברץ מנתח במאמר במקור ראשון את דפוסי ההצבעה של הבוחר הישראלי. לדבריו, אחד ה"סודות" החשובים ביותר בפוליטיקה הוא שההצלחה בבחירות נובעת בעיקר מאחוז הצבעה גבוה בבייס, ומשקלו גדול יותר ממשקלם של בוחרים שעוברים ממפלגה אחת לשנייה.

השימוש במושג התפשט גם למקומונים בישראל, בהם נעשה שימוש רב לאחר הבחירות לרשויות המקומיות בישראל (2018), בהתייחס לסיעות שהתמודדו בבחירות אלה.

==הערות שוליים==

קטגוריה:ישראל: בחירות
קטגוריה:מונחים ומושגים בפוליטיקה
דרומיסיומימוס

דרומיסיומימוס (שם מדעי: Dromiceiomimus) הוא סוג דינוזאור ממשפחת אורניתומימיים אשר נמצא ב-1972 בתצורות קניון הפרסה (Horseshoe Canyon Formation) שליד הפארק הפרובינציאלי דינוזאור שבאלברטה, קנדה. משמעות שמו הוא: "מחקה אמו", בהתייחס לשם המדעי המיושן של האמו: "Dromiceius".

== מאפיינים ==
דינוזאור זה היה קל-רגליים ודמה לאורניתומימוס שחי באותו אזור. הוא נחשב לטקסון מוטל בספק במשך שנים, אך החוקרים איאן מקדונלד ופיליפ ג'ון קורי סברו שסוג זה הוא תקף ובעל מספר הבדלים מהאורניתומימוס בעיקר בהבדלים שבעצמות הגפיים. אורך הדינוזאור הגיע ל-3.5 מטרים ומשקלו ל-100-150 ק"ג. הוא היה בעל גולגולת חסרת שיניים ורגליים הבנויות לריצה. אורך הירך שלו היה 6.8 ס"מ.

דינוזאור זה היה אחד מאחרוני התרופודים ששרדו עד ההכחדה הגדולה של הקרטיקון. הוא חי לפני 73.5-68.5 מיליון שנים מהיום.

== בתרבות ==
דינוזאור זה הופיע במשחק פארק היורה 3: בניית פארק.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1972
קטגוריה:טקסונים שתוארו בידי דייל ראסל
קטגוריה:אורניתומימיים
קטגוריה:דינוזאורים שחיו בקרטיקון עליון באמריקה הצפונית
מקרופומה

מקרופומה (שם מדעי: Macropoma; מילולית: "גדול כיסוי", עקב הסוגר (operculum)) הוא סוג של דג נכחד ממשפחת הלטימריים ששרדה עד היום.

== מאפיינים ==
דג זה חי בתור הקרטיקון לפני 70 מיליון שנה. המאובנים שלו נמצאו בבריטניה ובצ'כוסלובקיה ותוארו ב-1835 בידי החוקר לואי אגאסי.

דג זה דמה לדגי הלטימריה המודרניים שהין מאבותיהם של דגי הריאות וחולייתני היבשה. כמו קרוביו הקיימים הוא היה דג גדול באורך 60 ס"מ עם סנפירים בעלי "ציצות" לאורך הסנפירים והיה בעל זנב רחב ומצויץ גם. היה לו פה רחב ואיתו הוא בלע יצורי ים קטנים ממנו.

== בתרבות ==
המקרופומה הופיע במשחק פארק היורה 3: בניית פארק.

==קישורים חיצוניים==

קטגוריה:בעלי חיים שתוארו ב-1835
קטגוריה:בעלי חיים שחיו בקרטיקון עליון באירופה
קטגוריה:בעלי סנפירים בשרניים פרהיסטוריים
קטגוריה:דגי גרם מהמזוזואיקון
קטגוריה:טקסונים שתוארו בידי לואי אגאסי
קטגוריה:מאובני טקסונים שתוארו ב-1835
קטגוריה:צלקנתאים
קרחון תומאס

רכס סנטינל קרחון תומאס נמצא במרכז הרביע השלישי מימין בשורה השנייה מלמטה של המפה]]
קרחון תומאס (באנגלית: Thomas Glacier) הוא קרחון בחלקו הדרומי של רכס סנטינל, בהרי אלזוורת' שבאנטארקטיקה. 

== גאוגרפיה ==

הקרחון המנקז את מדרונותיו הדרום מזרחיים של מסיב וינסון. 

הקרחון, שצורתו כצורת האות האנגלית Z, זורם לאורך 31 קילומטרים ועוזב את רכס סנטינל, בין רמת דויראן ורמת פטוואר דרומית למצוק ג'ונסון. 

=== יובלי הקרחון ===

יובלי הקרחון הם:

* קרחון קורניקר 
* קריטו זלצמן 
* קרחון סוורס 
* קרחון אסטר 
* קרחון דלה פיא 
* קרחון אובליה 

== היסטוריה ==
=== גילוי הקרחון ===
הקרחון התגלה על ידי טייסת צי ארצות הברית VX-6 במסגרת טיסות הצילום שביצעה בין ה-14 וה-15 בדצמבר 1959. 

הקרחון מופה על ידי הסקר הגאולוגי של ארצות הברית בהתבסס על תצלומי אוויר אלה. 

=== מקור השם ===
שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם אדמירל משנה צ'ארלס וו. תומאס (Charles W. Thomas) ממשמר החופים של ארצות הברית, שהשתתף במשלחות החקר לאנטארקטיקה בשנות ה-50.

==לקריאה נוספת==
<div class="mw-content-ltr">• Damien Gildea, [https://books.google.co.il/books?id=c7HtBgAAQBAJ&pg=PT38&lpg=PT38&dq=%22Thomas+Glacier%22&source=bl&ots=C9Cez40G1c&sig=ACfU3U08JuyGPDCenrso6AGpjO7lZuP_pA&hl=en&sa=X&ved=2ahUKEwiLj9iYo5HgAhWPKCwKHfsJCXc4ChDoATAIegQIAhAB#v=onepage&q=%22Thomas%20Glacier%22&f=false Ellsworth Moutains - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15194 קרחון תומאס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=132624 קרחון תומאס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=14610&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון תומאס] באתר הגאזט האנטארקטי המשווה SCAR

==הערות שוליים==

תומאס
קטגוריה:ארצות הברית באנטארקטיקה
פח'ר א-דין בן יוסף

פח'ר א-דין בן יוסף (בערבית: فخر الدين بن يوسف; נולד ב-23 ביוני 1991) הוא כדורגלן תוניסאי המשחק בעמדת הקיצוני באל-מסרי.

==קריירת מועדונים==
בן יוסף התחיל את הקריירה שלו במחלקת הנוער של ספקסיין. ב-4 במרץ 2012 ערך את הופעת הבכורה שלו בקבוצה הבוגרת בתיקו 2-2 נגד לה מארסה. ב-20 במאי הבקיע את שער הבכורה שלו בניצחון 1-3 נגד זארזיס. בעונת 

ב-5 בינואר 2015 הושאל למץ מליגת העל הצרפתית. ב-18 באפריל ערך את הופעת הבכורה שלו בליגה נגד לאנס.

בקיץ סיים בן יוסף את תקופת ההשאלה שלו במץ וחתם באספראנסה דה תוניס.

בינואר חתם באל-איתיפאק מליגת העל הסעודית.

בינואר , בן יוסף חתם באיסמאעילי מליגת העל המצרית.

==קריירה בינלאומית==
ב-14 בנובמבר 2012 ערך את הופעת הבכורה שלו בנבחרת תוניסיה במשחק ידידות נגד . ב-30 בדצמבר הבקיע את שער הבכורה שלו בנבחרת במשחק נגד .

בן יוסף השתתף עם הנבחרת בגביע אפריקה לאומות 2013 ומונדיאל 2018, בו אף הבקיע בניצחון 1-2 נגד .

==תארים==
; ספקסיין
*ליגת העל התוניסאית: 
*גביע הקונפדרציה של CAF: 
*הסופר קאפ האפריקאי: 

; אספרנסה דה תוניס
*ליגת העל התוניסאית: 
*הגביע התוניסאי: 
*גביע האלופות הערבי: 

==קישורים חיצוניים==

קטגוריה:כדורגלנים תוניסאים
קטגוריה:קשרי כדורגל תוניסאים
קטגוריה:חלוצי כדורגל תוניסאים
קטגוריה:תוניס: כדורגלנים
קטגוריה:כדורגלני ספקסיין
קטגוריה:כדורגלני מץ
קטגוריה:כדורגלני אספראנסה דה תוניס
קטגוריה:כדורגלני אל-איתיפאק
קטגוריה:כדורגלני איסמאעילי
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2018
קטגוריה:ספורטאים זרים בצרפת
קטגוריה:ספורטאים זרים במצרים
קטגוריה:תוניסאים שנולדו ב-1991
סופיאן אמראבט

סופיאן אמראבט (בערבית: سفيان أمرابط; נולד ב-21 באוגוסט 1996) הוא כדורגלן מרוקאי-הולנדי המשחק בעמדת הקשר בפיורנטינה מהסרייה א', ובנבחרת מרוקו.

סופיאן הוא אחיו הצעיר של הכדורגלן נור א-דין אמראבט.

==קריירת מועדונים==
אמראבט החל את הקריירה שלו באוטרכט. ב-2 בנובמבר 2014 הוא ערך את הופעת הבכורה שלו בקבוצה הבוגרת בניצחון 1–3 נגד ויטסה ארנהם. בעונת תפס את מקומו בהרכב של אוטרכט ושיחק בכל משחקי הקבוצה בליגה. ב-17 במאי 2017 הבקיע את שער הבכורה שלו בקריירה בניצחון 1–3 נגד הירנפיין.

ביולי חתם בפיינורד רוטרדם תמורת ארבעה מיליון אירו. במדי פיינורד הוא זכה בגביע ובמגן יוהאן קרויף.

ב-24 באוגוסט 2018 חתם בקלאב ברוז' מליגת העל הבלגית. ב-22 באוגוסט 2019 הושאל להלאס ורונה האיטלקית. ב-31 בינואר 2020 נרכש על ידי פיורנטינה מקלאב ברוז', והושאל בחזרה להלאס ורונה.

ב-1 בספטמבר 2023 הושאל למנצ'סטר יונייטד לעונה אחת עם אופציית רכישה.

==קריירה בינלאומית==
בצעירותו שיחק אמראבט בנבחרת הנערים של הולנד, אולם כשהגיע לגיל 17 החליט לייצג את מרוקו. את הופעת הבכורה שלו בנבחרת הבוגרת ערך בניצחון 0–1 נגד .

השתתף עם הנבחרת במונדיאל 2018.

נכלל בסגל נבחרת מרוקו לטורניר מונדיאל 2022.

נכלל בסגל נבחרת מרוקו לטורניר גביע אפריקה לאומות 2023.

==תארים==
; פיינורד
*הגביע ההולנדי: 
*מגן יוהאן קרויף: , 

;מנצ'סטר יונייטד
* הגביע האנגלי: 

==קישורים חיצוניים==

== הערות שוליים ==

קטגוריה:כדורגלנים מרוקאים
קטגוריה:קשרי כדורגל הולנדים
קטגוריה:כדורגלנים הולנדים
קטגוריה:קשרי כדורגל מרוקאים
קטגוריה:כדורגלני אוטרכט
קטגוריה:כדורגלני פיינורד
קטגוריה:כדורגלני קלאב ברוז'
קטגוריה:כדורגלני הלאס ורונה
קטגוריה:כדורגלני פיורנטינה
קטגוריה:כדורגלני מנצ'סטר יונייטד
קטגוריה:כדורגלני נבחרת מרוקו
קטגוריה:ספורטאים הולנדים בבלגיה
קטגוריה:ספורטאים הולנדים באיטליה
קטגוריה:ספורטאים זרים בבלגיה
קטגוריה:ספורטאים מרוקאים באיטליה
קטגוריה:ספורטאים מרוקאים באנגליה
קטגוריה:ספורטאים הולנדים באנגליה
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:הולנדים ממוצא מרוקאי
קטגוריה:הולנדים שנולדו ב-1996
קטגוריה:מרוקאים שנולדו ב-1996
להקת שלוה

להקת שלוה היא להקה ישראלית המונה 7 מוזיקאים (נגנים וזמרים), שחלקם בעלי לקויות שונות. הלהקה הוקמה ב-2006 ככלי להעצמה ולביטוי אמנותי במוזיקה עבור ילדים עם מוגבלויות, ומובילה אג'נדה חברתית של הכלה ושילוב אנשים עם מוגבלויות בחברה ורואה בכך את שליחותה המרכזית.

תל אביב (2019)]]

==ייסוד הלהקה וחבריה==
הלהקה נוסדה במסגרת תוכנית המוזיקה במרכז שלוה על ידי מנהלה המוזיקלי שי בן שושן<ref></ref>, לוחם צה"ל שנפצע במהלך שירותו הצבאי ובתהליך השיקום ראה את הפוטנציאל בחיבור עולם המוזיקה כגשר לשילוב וקבלה של אוכלוסיות שונות בחברה. כל זה מתוך האמונה ביכולות של אנשים עם מוגבלויות להגשים כל יעד.

חברי הלהקה:
* ענאל כליפה (שירה) - אחת הסולניות הראשיות של הלהקה, לקוית ראייה. החלה לשיר בגיל חמש ועלתה לישראל מצרפת בגיל שמונה. עלתה על במה לראשונה עם להקת שלוה לפני מספר שנים. עשתה שירות לאומי בעמותת שלוה. מתנדבת עם תינוקות פגועים בבריכה הטיפולית במרכז שלוה.
* דינה סמטה (שירה) - עלתה לישראל בגיל עשר ממניפור שבהודו. דינה, שהתעוורה בגיל צעיר, למדה עברית באמצעות שירים. בשנת 2019 דינה סיימה שנה שנייה של שירות לאומי במרכז שלוה.
* יוסף עובדיה (שירה ותופים) - מתמודד עם תסמונת ויליאמס, משתלב בפעילות שלווה מגיל 7. יוסף הצטרף ללהקה כזמר וכאשר קולו התחלף החל לתופף.
* יאיר פומברג (כלי הקשה) - מתמודד עם תסמונת דאון ובוגר של ארגון שלוה. עובד גם בסדנת הקרמיקה ומפעל התה במרכז שלוה.

==פעילות הלהקה==
הלהקה מופיעה במסגרות שונות בישראל ובעולם,הופעות פתוחות, פסטיבלים, באירועי תרבות וכנסים. הלהקה הופיעה מספר פעמים בבית נשיא מדינת ישראל וזוכה לתהודה רבה ולהכרה בינלאומית.

הלהקה שיתפה פעולה עם אמנים רבים בהם שלומי שבת, אברהם פריד, משה פרץ, אייל גולן, דויד ברוזה ועידן עמדי.

הלהקה פרצה לתודעה הציבורית בסוף 2018, כאשר החלה להתמודד בעונה השישית של תוכנית המציאות "הכוכב הבא לאירוויזיון", המשודרת בערוץ קשת 12, במהלכה העפילה לשלב הגמר בתוכנית. ב-5 בפברואר 2019 כאשר הוברר שהלהקה לא תוכל להשתתף בתחרות האירוויזיון ללא חילול שבת, פרשה הלהקה מהתוכנית, ובכך למעשה ויתרה על האפשרות לנצח ולייצג את ישראל בתחרות האירוויזיון 2019 שהתקיימה בתל אביב, אך הוחלט שתשתתף בחלק האמנותי בחצי הגמר השני של האירוויזיון. ב-16 במאי 2019 הלהקה ביצעה את השיר "A Million Dreams" שנכתב על ידי בנג' פאסק וג'סטין פול, בחצי השני של גמר האירוויזיון.

ביום העצמאות ה'תשע"ט הופיעה הלהקה בטקס הדלקת המשואות.

במאי 2019 הובילה להקת שלוה קמפיין חברתי יחד עם בנק הפועלים תחת השם "דלת פתוחה לכולם" שמטרתו קידום שילוב אנשים עם מוגבלויות באמצעות חתימה על אמנת השילוב. במסגרת הקמפיין השיקה הלהקה את שירה החדש "הדלת תהיה פתוחה".

בדצמבר 2019 הופיעה הלהקה בכנס של ארגון הקהילה הישראלית-אמריקאית (IAC), בפלורידה לעיני נשיא ארצות הברית, דונלד טראמפ, שהתחבק עם חברי הלהקה בתום הופעתם.<ref></ref>

ביוני 2021 השתתפו שתי חברות הלהקה דינה סמטה וענהאל כליפה בקליפ המוזיקה You Gotta Be שהוצג באופן מקוון בשל נגיף הקורונה במסגרת פסיטבל "צבעים אמיתיים" יחד עם עוד 12 אמנים בינאלומיים מ-8 מדינות.<ref></ref>

בדצמבר 2021 הוציאה יחד עם ג'ימבו ג'יי את הסינגל "שיר בעברית" לכבוד יום השפה העברית.

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
|2019
| rowspan="4" |פרסי נבחרי השנה של פרוגי
| rowspan="4" |הרכב השנה במוזיקה
|
|-
|2020
|
|-
|2021
|
|-
|2022
|
|}

==קישורים חיצוניים==
* 

* [https://shalva.band/הלהקה/ חברי הלהקה] באתר ארגון שלוה
* 
* 

==הערות שוליים==

שלוה
קטגוריה:מתמודדי הכוכב הבא
עבדאללה ג'אבר

עבדאללה ג'אבר (בערבית: عبد الله جابر; נולד ב-17 בפברואר 1993) הוא כדורגלן ערבי-ישראלי, המשחק בעמדת המגן השמאלי בקבוצת בני ריינה מליגת העל הישראלית וקפטן בנבחרת פלסטין<ref name=":0" /> (עד 2020).

==קריירת מועדונים==
ג'אבר נולד וגדל בטייבה, ישראל, למשפחה ערבית-מוסלמית. הוא אחיו הגדול של הכדורגלן ושחקן נבחרת ישראל, מחמוד ג'אבר.

החל לשחק כדורגל במחלקת הנוער של הפועל כפר סבא, ממנה עבר בגיל 17 וחצי לקבוצת הנוער של הפועל רמת השרון. ב-5 במאי 2011 ערך את הופעת הבכורה שלו בקריירה במדי הקבוצה הבוגרת של הפועל רמת השרון, כשנכנס כמחליף בתיקו 1–1 נגד הפועל חיפה בליגת העל.

בקיץ חתם בהילאל אל-קודס מליגת העל הפלסטינית, עמה זכה בגביע פלסטין בסיום העונה. בקיץ חתם באהלי אל-ח'ליל, והיה שותף להעפלה של הקבוצה לגביע AFC.

בקיץ חתם באל-מוקוואלון מליגת העל המצרית, אך העסקה בוטלה אחרי שלושה ימים. שנה לאחר מכן חתם באל-איתיחאד אלכסנדריה המצרית, אך גם עסקה זו בוטלה, עקב רישומו כישראלי ולא כפלסטיני.

במאי חתם בהפועל חדרה מליגת העל.

ב-29 במאי 2021 חתם בבני סכנין מליגת העל הישראלית.

ב-17 בינואר 2023 חתם במכבי בני ריינה.

==נבחרות פלסטין==
בשנת 2013 זומן ג'אבר לנבחרת הצעירה של פלסטין, במדיה רשם שמונה הופעות.

ב-19 במאי 2014 ערך את הופעת הבכורה שלו בנבחרת פלסטין הבוגרת, בניצחון 1–0 על במסגרת גביע האתגר של ה-AFC. הוא זכה עם הנבחרת בתואר, שהעניק לנבחרתו העפלה אוטומטית לגביע אסיה בכדורגל 2015, לראשונה בתולדותיה.

ב-12 באוקטובר 2014 הבקיע את שער הבכורה שלו בנבחרת, בניצחון 2–0 במשחק ידידות מול .

השתתף עם נבחרת פלסטין בגביע אסיה 2015 ובגביע אסיה 2019.

ב-2020 נופה מסגל נבחרת פלסטין, על אף תרומתו הרבה ואף ששימש כקפטן לסירוגין, כתגובה על חתימתו בהפועל חדרה, קבוצה מליגת העל הישראלית.

==תארים==
; נבחרת פלסטין
*גביע האתגר של ה-AFC: 

; הילאל אל-קודס
*הגביע הפלסטיני: 
*הסופר קאפ הפלסטיני: 
*גביע יאסר ערפאת: 

; אהלי אל-ח'ליל
*הגביע הפלסטיני: , 
*הסופר קאפ הפלסטיני: 

==קישורים חיצוניים==

==הערות שוליים==

קטגוריה:כדורגלנים פלסטינים
קטגוריה:מגני כדורגל ישראלים
קטגוריה:מגני כדורגל פלסטינים
קטגוריה:כדורגלנים ערבים ישראלים
קטגוריה:כדורגלני הפועל רמת השרון
קטגוריה:כדורגלני הילאל אל-קודס
קטגוריה:כדורגלני אהלי אל-ח'ליל
קטגוריה:כדורגלני הפועל חדרה
קטגוריה:כדורגלני בני סכנין
קטגוריה:כדורגלני נבחרת פלסטין
קטגוריה:טייבה: כדורגלנים
קטגוריה:כדורגלני גביע אסיה 2015
קטגוריה:כדורגלני גביע אסיה 2019
קטגוריה:מוסלמים
קטגוריה:ישראלים שנולדו ב-1993
קטגוריה:פלסטינים שנולדו ב-1993
קים יאנג-וון

קים יאנג-וון (בקוריאנית: 김영권; נולד ב-27 בפברואר 1990) הוא כדורגלן דרום קוריאני המשחק בעמדת הבלם בקבוצת אולסן יונדאי.

==קריירת מועדונים==
יאנג-וון התחיל את הקריירה שלו בקבוצת הכדורגל של אוניברסיטת ג'אונג'ו. בינואר הצטרף לפ.צ. טוקיו. ב-20 במרץ 2010 ערך את הופעת הבכורה שלו בקבוצה במשחק הליגה נגד גמבה אוסקה. ב-6 ביוני 2010 הבקיע את שער הבכורה שלו במשחק הגביע נגד קיוטו סנגה. ב-31 בדצמבר 2010 חתם באורמייה ארדיג'ה.

ב-2 ביולי 2012 חתם יאנג-וון לארבע עונות בגואנגג'ואו אוורגראנד מליגת העל הסינית תמורת 2.5 מיליון דולר. ב-22 באוגוסט ערך את הופעת הבכורה שלו בקבוצה בניצחון 0–1 נגד ליאונינג ווהווין במסגרת הגביע. שלושה ימים לאחר מכן, ערך את הופעת הבכורה שלו בליגה הסינית בתיקו 0-0 נגד טיינג'ין טדה. ב-20 באפריל 2013 הבקיע יאנג-וון את שער הבכורה שלו בגואנגג'ואו בניצחון 1–6 נגד צ'אנגצ'ון יטאי.

בינואר חזר יאנג-וון ליפן וחתם בגמבה אוסקה במדיה שיחק שלוש עונות.

בינואר הצטרף לאולסן יונדאי.

==קריירה בינלאומית==
קים שיחק בצעירותו בנבחרות הצעירות של קוריאה הדרומית, והשתתף עימן בגביע העולם בכדורגל עד גיל 20 בשנת , המשחקים האסיאתים בשנת ובאולימפיאדת לונדון (2012).

ביולי קים זומן לראשונה לסגל הנבחרת הבוגרת. ב-11 באוגוסט 2010 קים ערך את הופעת הבכורה שלו בנבחרת במשחק ידידות נגד . ב-3 ביוני 2011 קים הבקיע את שער הבכורה שלו בנבחרת במשחק ידידות נגד .

ב-26 בינואר 2015 קים הבקיע בניצחון של קוריאה הדרומית נגד במסגרת חצי גמר גביע אסיה, ניצחון שנתן לקוריאה עלייה לגמר גביע אסיה לראשונה משנת 1988.

קים השתתף עם הנבחרת במונדיאל 2014, גביע אסיה בכדורגל 2015, מונדיאל 2018 וגביע אסיה בכדורגל 2019.

נכלל בסגל נבחרת קוריאה הדרומית לטורניר מונדיאל 2022.

נכלל בסגל נבחרת קוריאה הדרומית לטורניר גביע אסיה 2023.

==תארים==
; גואנגג'ואו אוורגראנד
*ליגת האלופות האסיאתית: , 
*ליגת העל הסינית: , , , , , 
*גביע ה-FA הסיני: , 
*הסופר קאפ הסיני: 

; נבחרת קוריאה הדרומית
*גביע מזרח אסיה בכדורגל: 

; אישיים
*שחקן העונה של ההתאחדות לכדורגל בקוריאה הדרומית: 
*נבחרת העונה בליגת העל הסינית: , , , 

==קישורים חיצוניים==

== הערות שוליים ==

קטגוריה:כדורגלנים דרום קוריאנים
קטגוריה:בלמי כדורגל דרום קוריאנים
קטגוריה:כדורגלני טוקיו
קטגוריה:כדורגלני גואנגג'ואו
קטגוריה:כדורגלני גמבה אוסקה
קטגוריה:כדורגלני אולסן יונדאי
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:דרום קוריאנים שנולדו ב-1990
פנופלוזאורוס

פנופלוזאורוס (שם מדעי: Panoplosaurus; משמעות השם: "לטאה משוריינת לחלוטין") הוא סוג של דינוזאור צמחוני ממשפחת הנודוזאוריים אשר חי בקרטיקון העליון לפני 76 מיליון שנה<ref></ref>. מאובניו התגלו באלברטה שבקנדה ב-1917 בידי חוקר הדינוזאורים האמריקאי צ'ארלס מורטרם שטרנברג וכעבור שנתיים נתן לו החוקר לורנס למב (Lawrence Lambe) את שמו.

== מאפיינים ==
הפנופלוזאורוס היה מקרובי משפחתו של האאופלוצפלוס המשוריין והיה משוריין באופן דומה להם. הוא הגיע לאורך 5–7 מטרים, לגובה 2 מטרים ולמשקל 1.5-1.6 טון. רכסי קשקשים גרמיים כיסו את הכתפיים, הגב והצוואר והראש היה בעל רכס גבשושיות רבות לאורכו שיצרו מעין "קסדה". כמו כן על הכתפיים היו כמה דוקרני עצם ארוכים שפנו החוצה. רק הזנב היה חסר הגנה בקצהו. היו לו רגליים קצרות בעלות שלוש אצבעות דמויות-פרסה. הראש היה קצר ורחב ובו מערכת שיניים טוחנות שעזרו לו לעכל צמחייה מהקרקע.

מספר חוקרים סברו שהוא היה זהה לאדמונטוניה, סוג שנמצא באותם אזורים, אך דעה זו לא מוסכמת על רוב המדענים.

== בתרבות ==
דינוזאור זה הופיע במשחק Jurassic Park: Operation Genesis.

==קישורים חיצוניים==

*
==הערות שוליים==

קטגוריה:נודוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי לורנס למב
קטגוריה:מאובני טקסונים שתוארו ב-1919
ז'אומה סוספדרה

ז'אומה סוספדרה אי ז'וליה (בקטלאנית: Jaume Sospedra i Julià, לעיתים נקרא בשם הספרדי "חיימה" (Jaime); 5 בנובמבר 1913 – 31 ביולי 1990) היה כדורגלן ספרדי-קטלאני ששיחק בעמדת הקיצוני במהלך שנות ה-30 וה-40 של המאה ה-20. נודע בעיקר בשל תקופתו במדי ברצלונה, שבמדיה שיחק במשך 8 שנים.

== קריירה ==
סוספדרה היה קיצוני שהתבסס על יכולת הכדרור שלו ובהרמות לרחבה. בצעירותו שיחק בשורות קבוצה קטנה מקולוניה גואל. ב-1931 הצטרף לקבוצת סנטבויה שמן העיירה סנט בוי דה ליוברגט, עיירת הולדתו. שלוש שנים מאוחר יותר עבר לגאווה, ושנה לאחר מכן הצטרף לסבדל, ששיחקה אז בליגה השנייה בספרד. ב-1936 פרצה מלחמת האזרחים הספרדית, במהלכה הושבת הכדורגל.

עם תום המלחמה ב-1939, עבר סוספדרה לברצלונה, הקבוצה הבכירה בקטלוניה ומהבכירות שבכדורגל בספרד. התקופה שלאחר מלחמת האזרחים הייהת קשה עבור ברצלונה, שרוב שחקניה ברחו לגולה ולא שבו בזמן המלחמה. סוספדרה השתלב במהרה בקבוצתו החדשה והיה שותף לקשייה הרבים. בעונתו הראשונה בברצלונה, שבה היא סיימה במקום התשיעי, שותף ב-17 מ-22 משחקי הליגה, בהם הבקיע שלושה שערים. העונה הבאה הייתה מוצלחת עבור יותר עבור ברצלונה בכלל וסוספדרה בפרט. סוספדרה הבקיע 5 שערי ליגה במהלך העונה, כולל צמד בקלאסיקו נגד ריאל מדריד בו ניצחה ברצלונה 3–0 ב-1 בדצמבר 1940, וברצלונה סיימה במקום הרביעי.

עונת 1941/1942 הייתה מהעונות הקשות בתולדות המועדון, עונה בה הקבוצה הייתה על סף ירידה לליגה השנייה. ב-22 במרץ 1942, במשחק נגד סביליה, הבקיע סוספדרה שער והיה חלק מניצחון בתוצאה 6–2 שבזכותו עלתה ברצלונה מעל לקו האדום, למקום ה-12, שעליו שמרה עד סוף העונה וכך נשארה בליגה הראשונה. על אף חוסר ההצלחה בליגה, זכתה הקבוצה בגביע. משחק הגמר נגד אתלטיק בילבאו, שנערך ב-21 ביוני באצטדיון צ'מרטין, הגיע להארכה לאחר ש-90 הדקות הראשונות שלו הסתיימו בתוצאת תיקו 3–3. בהארכה, הרים סוספדרה כדור מדויק לראשו של מריאנו מרטין, שנגח פנימה את שער הניצחון שהעניק לברצלונה את התואר.

בעונת 1942/1943 התאוששה ברצלונה מהמשבר שפקד אותה בעונה הקודמת והיא סיימה את הליגה במקום השלישי. במהלך העונה הבקיע סוספדרה חמישה שערים. בנוסף, במשחק הראשון של חצי גמר הגביע נגד ריאל מדריד ב-6 ביוני 1943 כבש סוספדרה שער וברצלונה ניצחה 3–0. אולם, במשחק הגומלין הובסה ברצלונה בתוצאה 11–1 והודחה מהטורניר. לאחר שבעונת 1943/1944 ערך שלוש הופעות בלבד, בעונת 1944/1945 כבש סוספדרה שני שערים ב-10 הופעות ובכך לקח חלק בזכייתה של ברצלונה באליפות ספרד השנייה בתולדותיה. בעונת 1945/1946 לא שותף באף משחק, ובעונה שלאחר מכן תרם שער אחד בשבע הופעות, בדרכה של ברצלונה למקום הרביעי בליגה. בשמונה שנותיו של סוספדרה בברצלונה, ערך 161 הופעות, בהן הבקיע 38 שרים.

בקיץ 1947 עבר סוספדרה מברצלונה ליריבה העירונית שלה, אספניול, שם שיחק במשך עונה אחת. בעונה זו הופיע ב-19 משחקי ליגה, בהם כבש שלושה שערים. ב-1948 עבר לאספניה אינדוסטריאל, קבוצה קטנה מהעיר ברצלונה. כעבור שנה שב לעיר הולדתו והוא שיחק למשך עונה בודדת במדי סנטבויה. בתום השנה הצטרף לאאוזבי גואל, קבוצה קטנה מפאתי העיר ברצלונה. ב-1954, כעבור ארבע שנים במדיה, פרש ממשחק.

== תארים ==
;ברצלונה
* אליפות ספרד: 1944/1945
* הגביע הספרדי: 1941/1942
* קופה דה אורו "ארחנטינה": 1945

== לקריאה נוספת ==
<div class="mw-content-ltr">
* 
</div>

== קישורים חיצוניים ==

== הערות שוליים ==

קטגוריה:כדורגלני אספניול
קטגוריה:כדורגלני ברצלונה
קטגוריה:כדורגלני סבאדל
קטגוריה:חלוצי כדורגל ספרדים
קטגוריה:חלוצי כדורגל קטלאנים
קטגוריה:כדורגלנים קטלאנים
קטגוריה:ספרדים שנולדו ב-1913
קטגוריה:ספרדים שנפטרו ב-1990
ראפלה

ראפלה (באסטונית: Rapla) היא עיר ובירת מחוז ראפלה שבאסטוניה. העיר ממוקמת 50 קילומטרים דרומית לבירה טאלין.
Rapla 2021

== היסטוריה ==
האזכורים המוקדמים ביותר לקיום העיירה נמצאו בספר מפקד האוכלוסין הדני משנת 1241, בתקופת שלטונו של ולדמר השני, מלך דנמרק. ראפלה החלה להתפתח לראשונה לקראת סוף המאה ה-13 ובתקופה זו נבנה בכפר מנזר ציסטריאני.

תקופת הצמיחה העיקרית של ראפלה החלה רק בשלהי המאה ה-19, כאשר נבנו בעיר בית מרקחת, בית ספר ובית חולים. בשנת 1898 הוקם מפעל לייצור לבנים ובשנת 1900 הונחה מסילת רכבת בין ראפלה לוויליאנדי.

== גלריית תמונות ==
<gallery>
קובץ:Rapla kirik1.jpg|כנסיית מריה מגדלנה
קובץ:Rapla raudteejaam 2010-05-12.jpg|תחנת הרכבת של ראפלה
קובץ:Rapla kultuurikeskus.JPG|המרכז התרבותי של ראפלה
קובץ:Rapla, pangahoone Tallinna mnt 12 (1).jpg|בנק בראפלה
</gallery>

== קישורים חיצוניים ==

קטגוריה:אסטוניה: ערים
נורווגים

נורווגים (בנורווגית: Nordmenn) הם קבוצה אתנית ואומה של ילידי נורווגיה, שם הם מהווים את הרוב המכריע של האוכלוסייה. לנורווגים תרבות משותפת והם דוברים את השפה הנורווגית. הנורווגים הם צאצאים של האוכלוסייה הנורדית שחיה באזור זה במהלך ראשית ימי הביניים ואשר הקימה את ממלכת נורווגיה המאוחדת במהלך המאה ה-9. במהלך התקופה הוויקינגית, הנורווגים ועמים נורדיים אחרים כבשו, התיישבו ושלטו בחלקים של האיים הבריטיים, איי פארו, איסלנד וגרינלנד. לנורווגים קשר הדוק לצאצאים אחרים של האוכלוסייה הנורדית מימי הביניים כמו הדנים, השוודים, האיסלנדים ותושבי איי פארו, וכמו גם קבוצות אוכלוסייה אחרות כמו הסקוטים בה התיישבו במקור נורדים רבים אשר הותירו בה השפעה מתמשכת - במיוחד באזור האיים הצפוניים של סקטולנד (באורקני ובאיי שטלנד).

השפה הנורווגית, עם שתי צורות התקן הרשמיות שלה נורווגית ספרותית ונורווגית חדשה, היא חלק ממשפחת השפות הגרמאניות הצפוניות אשר מובנות לרוב גם על ידי דוברי השפות הדומיננטיות האחרות באזור סקנדינביה. ישנן כיום גם קהילות מהגרים נורווגים שונות ברחבי העולם, כאשר רוב נמצאות בארצות הברית, קנדה, אוסטרליה, ניו זילנד, דרום אפריקה ובריטניה. מרבית הנורווגים חברים בכנסייה האוונגלית-לותרנית של נורווגיה, שהיא הכנסייה הרשמית של הממלכה, אף על פי כן חלקים גדולים מהאוכלוסייה הנורווגית כיום הם לא דתיים, אלא אתאיסטים או אגנוסטיים.

== שפה ==
נורווגית משתייכת למשפחת השפות הגרמאניות הצפוניות, שהיא אחת משלושת הענפים של השפות הגרמאניות. ישנם כ-5 מיליון דוברים של השפה הנורווגית ורובם נמצאים בנורווגיה. ישנם גם דוברי נורווגית רבים בדנמרק, שוודיה, גרמניה, בריטניה, ספרד, קנדה וארצות הברית.

== תרבות ==
יום החוקה הנורווגי, 17 במאי
לתרבות הנורווגית קשר הדוק להיסטוריה ולגאוגרפיה של נורווגיה. תרבות החקלאים הנורווגית המסורתית נבעה לא רק מכך שהיסטורית לנורווגיה היו משאבים דלים והמדינה הייתה מאופיינת באקלים קשה, אלא גם מחוקי הקניין העתיקים של המדינה. במאה ה-19, התרבות הנורווגית פרחה כאשר האומה חתרה לפתח זהות עצמאית בתחומי הספרות, האמנות והמוזיקה.

==קישורים חיצוניים==

==הערות שוליים==

קטגוריה:נורווגים
טינו מושקוביץ

טינו (קונסטנטין) מושקוביץ (נולד ב-1982 בדונצק שבאוקראינה) הוא משורר, מתרגם, ומבקר ספרות ישראלי. חתן פרס שרת התרבות למתרגמים לשנת 2018.

שיריו ותרגומיו נדפסו בכתבי עת שונים (בהם 'מטעם', 'דחק' ו'עכשיו') ובעיתונות היומית.

מושקוביץ משמש כמבקר במוסף הספרים של עיתון 'הארץ' וכמרצה בבית הספר לאמנויות המילה.

==ספרי שירה==
*גרינשפן (דחק, 2015).
*400 עוף (מקום לשירה, 2019).
*בטן אלפא (ברחש, 2022).

== תרגומים==
* מחזות פוטוריסטיים – מאיאקובסקי, קרוצ'וניך, חלבניקוב (דחק, 2016)<ref></ref>. זיכה את המתרגם בפרס שרת התרבות.
* יומנו של סופר כרך א – דוסטויבסקי פיודור מיכאילוביץ (כרמל, 2019).
*הפרח האדום – וסוולוד גרשין (תשע נשמות, 2020).
*שירה רוסית – 1970–2020 (ננופואטיקה, 2020).
*בית ספר למטומטמים – סשה סוקולוב (כרמל, 2022).

==קישורים חיצוניים==
* 
* 
* חגית בת-אליעזר, [http://bkiovnhroh1.com/PAGE3818.asp על שיר אחד טוב במיוחד], באתר "בכיוון הרוח"
* 
* 
* 
* אריק גלסנר, [https://arikglasner.wordpress.com/2019/03/05/על-יומנו-של-סופר-כרך-א-של-פ-מ-דוסטוייבס/ על "יומנו של סופר" (כרך א'), של פ.מ. דוסטויבסקי, בהוצאת "כרמל" (מרוסית: טינו מושקוביץ, 328 עמ')].
* בשר זה מסעיר בידיים טובות, [https://omny.fm/shows/under-cover/17bd5fce-604c-4ed9-a13b-a9f900c496dc מדקה 25: טינו מושקוביץ בוחן את גבולות הגוף, השיח, השירה והצורה בספר שיריו ״400 עוף״], 'מה שכרוך', 19 בפברואר 2019.
*צור ארליך, קריאה ראשונה של ננופואטיקה 21: שירה רוסית 1970–2020 / בעריכת טינו מושקוביץ, כתב עת 'השילוח', גיליון 23, ינואר 2021.
*אריק גלסנר, [https://arikglasner.com/2021/02/23/על-הפרח-האדום-של-וְסֵבוֹלוֹד-גַרשין-ב/ על "הפרח האדום"], של וְסֵבוֹלוֹד גַרשין, בהוצאת "תשע נשמות" (מרוסית: טינו מושקוביץ, 128 עמ'), 23 בפברואר 2021.
*צליל ניב, "[https://maala.co.il/%D7%91%D7%98%D7%9F-%D7%95%D7%A4%D7%A6%D7%A2-%D7%91%D7%91%D7%A8%D7%9A/ בטן ופצע בברך]" על "בטן אלפא" מאת טינו מושקוביץ באתר "[https://maala.co.il/ מעלה]", מרץ 2023.
 

==הערות שוליים==

קטגוריה:משוררים ישראלים
קטגוריה:מתרגמים ישראלים
קטגוריה:מבקרי ספרות ישראלים
קטגוריה:תל אביב-יפו: אישים
קטגוריה:ישראלים ילידי ברית המועצות
קטגוריה:ישראלים שנולדו ב-1982
מגזרי בוקרשט

מגזרי בוקרשט
מגזרי בוקרשט (ברומנית: Sectoarele Bucureștiului) הם החלוקה המנהלית-טריטוריאלית של העיר בוקרשט.

העיר בוקרשט מחולקת לשישה מגזרים, כשבראש כל מגזר יש ראש עירייה ומועצה מקומית נבחרת, עליהם מוטלת האחריות לניהול עניינים מקומיים, רחובות, גינון, בתי ספר ושרותי ניקיון. בכל מגזר יש ארבע עד חמש שכונות.

== חלוקות קודמות ==
החלוקה האדמיניסטרטיבית הראשונה של בוקרשט בוצעה בשנת 1789, כשהעיר חולקה ל-5 פלאסות: Plasa Târgului, Plasa Gorganului, Plasa Broștenilor, Plasa Târgului de Afară, Plasa Podului Mogoșoaiei. ב-1828 כל פלאסה מקבלת צבע משלה, אדום ל- Plasa Târgului, צהוב ל-Plasa Mogoșoaiei, ירוק ל-Plasa Gorganului, כחול ל-Plasa Broștenilor ושחור ל-Plasa Târgului de Afară. במאה ה-20 בוטלה הפלאסה האדומה ושטחה חולק בין יתר הפלאסות.

לאחר 23 באוגוסט 1944 חולקה בוקרשט לשלושה מגזרים לפי צבעים: המגזר הראשון צהוב, המגזר השני שחור והמגזר השלישי כחול. החלפת השלטון בסוף 1947 גררה חלוקה חדשה של בוקרשט, הפעם לשמונה ראיונות.
# י. ו. סטלין (לאחר הדה-סטליניזציה נקרא 30 בדצמבר)
# האחד במאי
# 23 באוגוסט
# טודור ולדימירסקו
# ניקולאה בלצ'סקו
# ו. א. לנין
# גאורגה גאורגיו-דז' (בהמשך שונה ל-16 בפברואר)
# גריביצה האדומה

ב-1968 הראיונות שונו בחזרה למגזרים, ובוקרשט כללה 8 מגזרים, 12 קומונות תת-עירוניות ו-23 כפרים. באוגוסט 1979 צומצם מספר המגזרים לשישה.

==קישורים חיצוניים==

קטגוריה:בוקרשט: גאוגרפיה
הספרייה הלאומית והאוניברסיטאית בזאגרב

הספרייה הלאומית והאוניברסיטאית בזאגרב (בקרואטית: Nacionalna i sveučilišna knjižnica u Zagrebu) היא הספרייה הלאומית של קרואטיה והספרייה המרכזית של אוניברסיטת זאגרב.

הספרייה נוסדה בשנת 1607 ומטרתה העיקרית הייתה לפתח ולשמר את המורשת הכתובה הקרואטית, היא מכילה בין היתר אוסף כתבי יד וספרי עתיקים, ארכיון מוזיקלי, יצירות אומנות של אומנות קרואטים.

בין שירותי הספרייה הן השאלות בין ספרייתיות ותערוכות שונות.
מאז 1995 היא נמצאת במשכנה הנוכחי במבנה בצורת קובייה הממוקם במרכז זגרב.

==קישורים חיצוניים==

* 

קטגוריה:ספריות לאומיות
קטגוריה:זאגרב: מבנים
ברצל

בֶּרְצֶל (בהונגרית: Bercel) הוא כפר במחוז נוגראד שבצפון הונגריה.

==היסטוריה==

==יהודי ברצל==
המשפחות היהודיות הראשונות הגיעו לברצל בראשית המאה ה-19. רובם היו בעלי משקים או סוחרים.

עד שנת 1871 הייתה הקהילה כפופה לקהילת בצ'קה () אז הצטרפה לזרם האורתודוקסי ובשנת 1875 הוקמו בה בית כנסת, חברה קדישא. בשנת 1880 הוקם בית מדרש וב-1885 הוקם בית כנסת נוסף. בשנת 1930 חיו בברצל 179 יהודים ובשנת 1944 177 יהודים.

בשנת 1941 נשלחו צעירים יהודים רבים מהכפר לעבודות כפייה ובשנת 1944, לאחר כניסת הצבא הגרמני להונגריה, הועברו כל היהודים לגטו בבלשגיארמט. ב-2 ביוני הועברו למחנה ריכוז בגרש () וב-10 ביוני נלקחו למחנה ההשמדה אושוויץ.

לאחר מלחמת העולם השנייה חזרו מעט ניצולים לכפר וניסו לשקמו, אנטישמיות המקומיים יחד עם הקמת מדינת ישראל גרמה לנטישת הקהילה.

==לקריאה נוספת==
*פנקס הקהילות הונגריה, יוסף שוויצר, עמוד 185–186
*בארצאל, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 71–72. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* [https://dbs.bh.org.il/he/%D7%91%D7%A8%D7%A6%D7%9C/%D7%9E%D7%A7%D7%95%D7%9D קהילת ברצל] באתר בית התפוצות
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
הספרייה הלאומית ע"ש קירילוס ומתודיוס הקדושים

הספרייה הלאומית ע"ש קירילוס ומתודיוס הקדושים (בבולגרית: Национална библиотека „Свети Свети Кирил и Методий“) היא הספרייה הלאומית של בולגריה.

הרעיון להקמת הספרייה הועלה בשנת 1878 על ידי מורה ועובד עיריית סופיה וזאת על מנת לשרת את הצרכים החינוכיים והתרבותיים של העיר. באותה שנה נפתחה הספרייה, וב-1900 קיבלה בניין משלה. ב-1939 החל להיבנות בניין חדש עבור הספרייה, אך ב-1944 שני הבניינים, הן הישן והן החדש, נהרסו בהפצצה בסופיה. ב-1953 הספרייה חודשה ונפתחה מחדש.

הספרייה מכילה אוסף של כתבים מקוריים נדירים מהמאה ה-11 ועד המאה ה-19, ארכיון היסטורי של בולגריה, ואוסף של ציורי דיוקן ותצלומים.

==קישורים חיצוניים==

* 

קטגוריה:ספריות לאומיות
קטגוריה:בולגריה: ספריות
קטגוריה:סופיה: מבנים
רצח קים ואל

רצח קים ואל, שהייתה עיתונאית שוודית, בוצע ב-10 באוגוסט 2017 על ידי היזם פיטר מדסן על סיפונה של צוללת בדנמרק.

==רקע==
הצוללת של מדסן

קים ואל הייתה עיתונאית עצמאית שוודית בת 30, שכתבה לעיתונים שונים בעולם בהם "הניו יורק טיימס" ו"הגרדיאן". היא קבעה לקיים ריאיון עם היזם, הממציא והמהנדס פיטר מדסן, שבנה באמצעות מימון המונים צוללת שנקראה "UC3 Nautilus", שאורכה 17 מטרים ומשקלה 40 טון.

ואל קבעה מועד לקיום ראיון לכתבה על מדסן. כחלק מהכתבה היא הגיעה לצוללת של מדסן. היא נראתה על ידי עוברים ושבים נכנסת לצוללת ואף צולמה על ידיהם, ומשלא שבה לביתה הודיע בן זוגה על היעלמותה. הצוללת נמצאה שקועה ועליה מדסן בלבד. תחילה טען מדסן כי הוריד אותה בחוף במקום שבו נאספה. הצוללת חולצה על ידי חיל הים הדני באזור מפרץ קוגה ונמצאו עליה כתמי דם השייכים לוואל. המשטרה חשדה שמדסן הטביע את הצוללת ומדסן נעצר מייד. לפי הערכת המשטרה, הצוללת הוטבעה כדי לטשטש ראיות בזירת הרצח. מדסן טען בהמשך שוואל מתה ב"תאונה" וכי הוא נאלץ "לקבור" את גופתה בים.

כמה ימים לאחר מכן נמצא על ידי עובר אורח בחוף חלק של פלג גופה העליון, וחודשיים אחרי כן נמצאו חלקים נוספים מגופה: ראשה ורגליה. ממצאים העלו שוואל נדקרה 15 פעמים.

מדסן הואשם ברציחתה של ואל. הוא טען בבית המשפט כי מותה נגרם בפגיעה של דלת הצוללת בראשה, וכי הוא זרק את גופתה לים, והכחיש שרצח אותה. הוא נידון למאסר עולם על רציחתה של ואל והתעללות מינית וביצוע מעשה. על פי התביעה מתה ואל מחניקה או משיסוף גרונה.

התביעה טענה כי המשטרה מצאה במחשבו של מדסן צילומי וידאו של נשים שנרצחו. עוד טענה התביעה כי עדים מסרו שמדסן צפה בסרטונים של עריפת ראשים ותירגל חנק ארוטי.

מדסן הגיש ערעור על גזר דינו, אך ערעורו נדחה, ומאסר העולם שקיבל (אשר בדנמרק עומד על 16 שנות מאסר בממוצע) נותר על כנו. באוקטובר 2020 הצליח להמלט מהכלא אך נתפס כעבור זמן קצר.

==הנצחת קים ואל==
בני משפחתה וחבריה של ואל הקימו לאחר מותה קרן שמטרתה לממן עיתונאיות הכותבות על פי ערכיה של ואל. ביום השנה להירצחה נערך לזכרה מרוץ ב-15 ערים שונות בעולם. אמה של ואל כתבה ספר לזכרה. בשנת 2020 שודרה סדרת טלוויזיה דנית בשם "החקירה" המגוללת את סיפור חקירת הרצח.

==קישורים חיצוניים==
* 
* 
* 
* 

==הערות שוליים ==

קטגוריה:פרשיות רצח
קטגוריה:דנמרק: היסטוריה
קטגוריה:פשע באירופה
קסמונה בת אסמאעיל

קסמונה בת אסמאעיל (בערבית: قسمونة بنت إسماعيل; נולדה כנראה במאה ה-12) הייתה משוררת יהודייה שכתבה בערבית בתקופת ימי הביניים באנדלוסיה, היחידה ששיריה שרדו עד ימינו.

== מקורות ==
רק שלושה שירים של קסמונה מוכרים כיום, וזאת מכיוון שצוטטו בשתי אסופות מאוחרות: חיבורו של א-סיוטי, "נוזהת אל-ג'ולסא פי אשעאר אל-ניסא" (אנתולוגיה של שירי נשים), וחיבורו של אחמד מוחמד אל-מקארי, "נפח אל-טיב". נראה שא-סיוטי, ואולי גם אל-מקארי, הסתמכו על אנתולוגיה מוקדמת יותר של שירה אנדלוסית, "כתאב אל-מע'רב" מאת אבן סעיד אל-מע'רבי.

== ביוגרפיה ==
מעט ידוע על חייה של קסמונה. שני מקורות מספרים כי אביה היה יהודי, וכי הוא לימד אותה את אמנות הפואטיקה. אל-מקארי מכנה את האב "אסמאעיל אל-יהודי", אולם א-סיוטי מכנה אותו "אסמאעיל בן בגדאלה אל-יהודי", ואומר שקסמונה חיה במאה ה-12. יש סברה לפיה אביה של קסמונה היה רבי שמואל הנגיד (מת 1055-1057), או שהיה אחד מאבות המשפחה, אבל היסודות לכך מוטלים בספק.

== חיבורים ==
שלושה שירים של קסמונה ידועים:

1.
האחד הוא חלק מאתגר שירי שהתחיל אביה של קסמונה. כך הוא מתחיל:

ועל כך משיבה קסמונה:

המילה החסרה בבית השיר היא כנראה מילה המתייחסת לאישה.

2.
בהקדמה לשיר המפורסם ביותר של קסמונה, המצוטט לרוב באסופות שירה ערבית, מסופר שיום אחד היא הביטה במראה וראתה שהיא יפהפייה ובשלה לנישואין. ואז היא דקלמה בית שיר זה:

3.

==קישורים חיצוניים==
* S. D. Goitein, A Mediterranean Society, Berkeley, 1969–88, vol. 5, pp. 468–69; vol. 2, pp. 183–85; vol. 3, pp. 321–22.

== הערות שוליים ==

קטגוריה:משוררות
קטגוריה:משוררים ערבים
קטגוריה:נשים במאה ה-12
קטגוריה:נשים אנדלוסיות
קטגוריה:משפחת רבינו שמואל הנגיד
ולנטינה פריימן

ולנטינה פריימן (בלטבית: Valentīna Freimane) לבית לוונשטיין (Loewenstein; 18 בפברואר 1922, ריגה - 16 בפברואר 2018, ברלין) הייתה אשת תיאטרון וקולנוע לטבית ממוצא יהודי. 

== חייה ==
אביה של פריימן, לאופולד, היה במוצאו ממשפחה יהודייה דוברת גרמנית בקורלנד. אמה, אווה לבית לולב (Lulaf), הייתה נצר למשפחת סוחרים יהודים דוברי רוסית מסנט פטרבורג שעברה לפני מלחמת העולם הראשונה ללייפאיה. ב-1923 עברה המשפחה לפריז וב-1926 עברה לברלין, עקב עיסוקיו המקצועיים של האב שהיה יועץ משפטי של אולפני הקולנוע UFA. שם זכתה פריימן להכיר כוכבי קולנוע ידועים, בהם אני אונדרה וקרל למץ' . פריימן למדה בבית ספר בברלין, וב-1931 עברה לגור עם סבה בריגה, שם למדה בבית ספר גרמני. ב-1935, לאחר עליית המפלגה הנאצית לשלטון בגרמניה, עברו גם הוריה לריגה.

עם כיבוש לטביה על ידי ברית המועצות, בשנת 1940, אולצו בני המשפחה לקבל לדירתם קצין סובייטי בתור דייר. פריימן נישאה לסטודנט יהודי בשם דיטריך פיינמן (Dietrich Feinmanis) אך בשל טעות בירוקרטית קיבלה את השם "פריימן".

===בתקופת השואה===
עם הכיבוש הגרמני של לטביה גורשה פריימן עם קרובי משפחתה לגטו ריגה. רוב קרוביה נרצחו לאחר מכן. בעלה נאסר ומת בכלא בריגה. 

בתקופת השואה, בין השנים 1941-1944, שרדה פריימן במסתורים שונים בריגה, בין היתר בעזרת פאול שימן, לימים חסיד אומות העולם. לאחר מותו ב-1944 הסתתרה בדירה ברובע הישן של ריגה, שם הייתה עדה לכניסת הצבא האדום ולשחרור העיר ב-13 באוקטובר 1944.

===לאחר השואה===
בתקופת הכיבוש הסובייטי סבלה פריימן עקב העובדה שמשפחתה הייתה מהמעמד הבינוני-גבוה וכן עקב מוצאה היהודי. עם זאת, בשנת 1949 סיימה את לימודיה לתואר בהיסטוריה באוניברסיטת לטביה. בין השנים 1950-1963 עבדה בלייפאיה בתור מחנכת ובתור עורכת עיתון יומי בשם "Komunists". בין השנים 1962-1965 למדה באקדמיה הרוסית לאמנויות התיאטרון במוסקבה. בין השנים 1968-1980 למדה באקדמיה הלטבית למדעים . לאחר מכן ועד 1989 לימדה היסטוריה של התיאטרון באקדמיה הלטבית למוזיקה על שם יאזפס ויטולס . קשריה אפשרו לה להביא לריגה סרטים מערביים שנאסרו להפצה בברית המועצות. אחד מתלמידיה היה השחקן והבמאי אלביס הרמניס . ב-2001 קיבלה פריימן את עיטור שלושת הכוכבים הלטבי כאות הערכה על יצירתה. 

לאחר הכרזת העצמאות של לטביה, ב-1991, החלה פריימן לשהות בעיקר בברלין, במחיצת חבריה, איש התיאטרון הנינג רישביטר והפילוסוף והסופר מיכאיל קוסמיץ' ריקלין . מאמצע שנות התשעים עבדה בתחנת הרדיו הגרמנית Deutschlandradio והרצתה באוניברסיטה החופשית של ברלין.

בשנת 2010 פורסמה האוטוביוגרפיה של פריימן, "Ardievu, Atlantīda!'" ("להתראות, אטלנטיס!"). האוטוביוגרפיה כללה את תיאור חייה עד 1944. האוטוביוגרפיה הפכה לרב-מכר בלטביה ותורגמה לגרמנית. על בסיס האוטוביוגרפיה כתב המלחין הליטאי ארטורס מסקץ את האופרה "ולנטינה". כתיבתו של ספר ההמשך - חייה של פריימן בין השנים 1944-1962 - לא הושלמה.

קטגוריה:חוקרות תיאטרון
קטגוריה:ניצולות השואה
קטגוריה:יהודים לטבים
קטגוריה:ילידות 1922
קטגוריה:נפטרות ב-2018
קטגוריה:נפטרים ב-2018
הנרי ספנסר, הרוזן הראשון מסנדרלנד

הנרי ספנסר, הרוזן הראשון מסנדרלנד, ברון ספנסר השלישי מוורמלייטון (באנגלית: Henry Spencer, 1st Earl of Sunderland; 23 בנובמבר 1620 - 20 בספטמבר 1643) המכונה הלורד ספנסר בין השנים 1636–1643, היה עמית אנגלי ופוליטיקאי אנגלי ממשפחת ספנסר, אשר נלחם ומת במלחמת האזרחים האנגלית בצד של הקאוולרים.

== ביוגרפיה ==
הנרי נולד באלתורפ לוויליאם ספנסר, ברון ספנסר השני מוורמלייטון וליידי פנלופה וריאותסלי, בתו של הנרי וריאותסלי, הרוזן השלישי מסאות'האמפטון, והוטבל ב-23 בנובמבר 1620 בכנסיית גרייט ברינגטון. הוא למד במודלין קולג' (אוקספורד), וסיים את לימודיו לתואר שני באמנויות ב-31 באוגוסט 1636. מאוחר יותר באותה שנה הוא ירש את תואר אביו של הברון ספנסר, בעקבות מות אביו ב-19 בדצמבר 1636.

הנרי נלחם בקרב אדהיל בשנת 1642 וזכה לתגמול על שירותיו ב-8 ביוני 1643 על ידי קבלת התואר רוזן סנדרלנד (למרות שהתואר עלה לו 3000 ליש"ט). לאחר מכן הוא נלחם במצור על גלוסטר באוגוסט 1643, ובקרב הראשון על ניוברי ב-20 בספטמבר 1643, שם נהרג, בהיותו בן 23, מפגיעת כדור תותח.

== משפחתו ==
דורותי סידני (1617-1684) (הנרי פירס בון)
ב-20 ביולי 1639 התחתן הנרי עם ליידי דורותי סידני (אשר בעבר דחתה את ידו של אדמונד וולר), בתו של רוברט סידני, הרוזן השני מלסטר. הנישואים היו נישואי אהבה והנרי קיבל את אישורו החם של חמיו. אחרי מותו של הנרי, ניחם אביה את דורותי בכך שהזכיר לה את נישואיה המאושרים. להנרי ולאשתו היו שלושה ילדים:
* ליידי דורותי ספנסר (1640–1670), התחתנה עם ג'ורג' סאביל, מרקיז הליפקס הראשון.
* רוברט ספנסר, הרוזן השני מסנדרלנד (1641–1702)
* ליידי פנלופה ספנסר (1642–1667)

== אילן יוחסין ==

==קישורים חיצוניים==

* 
* 

==הערות שוליים==

קטגוריה:משפחת ספנסר-צ'רצ'יל
קטגוריה:אנגלים שנולדו ב-1620
קטגוריה:נפטרים ב-1643
ג'ינס אמהות

[[טיפר אייצ'סון, אז הגברת השנייה של ארצות הברית, לובשת ג'ינס אמהות בצעדה בשנת 2000.]]
ג'ינס אמהות (באנגלית: Mom jeans) הוא סלנג לתיאור מכנסי ג'ינס די רחבים בגזרה גבוהה. "ג'ינס האמהות" היה אופנתי בסוף שנות השמונים ותחילת שנות התשעים של המאה ה-20. בשני העשורים שלאחר מכן נחשב סוג זה למיושן ולא אופנתי בעיני הדור הצעיר, ונלבש בעיקר על ידי נשים בגיל העמידה, ומכאן שמו. בתחילת העשור השני של המאה ה-21 הג'ינס חזר להיות אופנתי בקרב היפסטריות אשר אימצו אותו כחלק בלתי נפרד מהמלתחה שלהן.

==מאפיינים==
ג'ינס האמהות מתאפיין בגזרה גבוהה, למעלה מגובה הטבור. הג'ינס מופיע לרוב בצבע כחול-בהיר אחיד, ללא סימני שפשוף.

==קישורים חיצוניים==

קטגוריה:אופנה
קטגוריה:טקסטיל
קטגוריה:מכנסיים
קטגוריה:סלנג
חואן, נסיך אסטוריאס

חואן, נסיך אסטוריאס (בספרדית: Juan de Aragón, príncipe de Asturias; 30 ביוני 1478 - 4 באוקטובר 1497) היה בנם של המלכים הקתולים ונסיך אסטוריאס עד מותו.

==ביוגרפיה==
חואן נולד ב-30 ביוני 1478 בסביליה, פרננדו השני, מלך אראגון ולאיזבלה הראשונה, מלכת קסטיליה. בעת לידתו נלחמו הוריו במלחמת הירושה הקסטיליאנית נגד בת דודתו חואנה, נסיכת קסטיליה, בתו של אנריקה הרביעי, מלך קסטיליה, אשר נתמכה על ידי אפונסו החמישי, מלך פורטוגל, ולידת חואן סייעה לאמו לנצח במלחמה.

בשנת 1479 נחתם הסכם שלום בין הצדדים, ולפי ההסכם הוחלט כי לחואנה תינתן הברירה האם לחכות ולהתחתן עם חואן, או לפרוש למנזר, אך חואנה בחרה להפוך לנזירה וויתרה על דרישתה לכתר. כיורש העצר היה חואן מאוד אהוב על אמו, שאף השקיעה רבות בחינוכו, ולאחר גילוי קובה בשנת 1492 כינתה את האי על שם חואן.

בתחילה רצו הוריו לחתנו עם אן מברטאן, בתם של פרנסואה השני, דוכס ברטאן ומרגריט מפואה, אולם ההסכם לא יצא לבסוף אל הפועל. ב-3 באפריל 1497 התחתן חואן עם מרגרטה מהבסבורג, בתם של מקסימיליאן הראשון, קיסר האימפריה הרומית הקדושה ומארי, דוכסית בורגונדיה, אולם ב-4 באוקטובר אותה שנה מת חואן משחפת בסלמנקה, בעת שבא לחתונת אחותו איזבלה מאראגון, מלכת פורטוגל עם מנואל הראשון, מלך פורטוגל, ולא הותיר ילדים אחריו.

==אילן יוחסין==

==קישורים חיצוניים==

קטגוריה:אצולה ספרדית
קטגוריה:ילידי 1478
קטגוריה:נפטרים ב-1497
קונצ'ורפטור

קונצ'ורפטור (שם מדעי: Conchoraptor; משמעות השם: "שודד קונכיות") הוא סוג של דינוזאור בעל מקור קשיח אשר חי בסוף הקרטיקון במדבר גובי שבמונגוליה לפני 70-66 מיליון שנה ונכחד בהכחדת הקרטיקון הגדולה. 
== מאפיינים ==
אובירפטור זה הגיע לאורך 1-2 מטר בלבד ובניגוד לחבריו למשפחה הוא היה חסר כיפה גדולה לראשו. הוא היה בעל מקור קרני דמוי-תוכי וחסר שיניים שאיתו כנראה פיצח בחוזקה צדפות ורכיכות נוספות. הגוף עצמו היה בעל עצמות רכות יותר והוא היה בעל זרועות ארוכות ורגליים ארוכות. כמה חוקרים סברו שסוג זה היה פרט של אובירפטור צעיר שעדיין לא גידל כיפה מושלמת אך דעה זו נשללה.

באותה תקופה בה חי המדבר המונגולי היה לח בהרבה וזרמו בו נהרות קדומים, בהם אולי היו מיני רכיכות. בנוסף חיו בהם מיני דינוזאורים צמחוניים גדולים כמו הזאורולופוס, טרכיאה וסאיצ'נייה, טרודוניים ודרומאוזאוריים מהירים וטורפים גדולים כמו הטרבוזאורוס והאליוראמוס. כל אלה נכחדו לפני 66 מיליון שנה.

== בתרבות ==
דינוזאור זה הופיע במשחק פארק היורה 3: בניית פארק.

==קישורים חיצוניים==

קטגוריה:אובירפטוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1986
אבימימוס

אבימימוס (שם מדעי: Avimimus; מילולית: "מחקה עוף") הוא סוג של דינוזאור תרופוד מקבוצת האובירפטורוזאוריה שחי בסוף הקרטיקון לפני 70 מיליון שנה. הוא היה קרוב לאובירפטוריים ולקנגנתיים אך השתייך למשפחה עצמאית - אבימימיים (Avimimidae).

== מאפיינים ==
מאובניו של האבימימוס נמצאו במונגוליה ותוארו ב-1981 בידי החוקר הרוסי סרגיי קורזנוב שהשתייך למין Avimimus portentosus. נמצאו מספר ממצאים מהסוג וב-2018 נתגלה מין נוסף - Avimimus nemegtensis.

דינוזאור זה היה קטן מאוד והגיע לאורך 1.5 מטרים. הוא היה בעל גוף קל משקל ונע על שתיים עם רגליים ארוכות בעלות שלושה טפרים בקצותיהן. היה לו צוואר ארוך ובקצהו ראש גדול בעל מקור וחלל עיניים גדול. בעבר סברו שהיה חסר שיניים אך בהמשך התגלו שיניים זעירות בבסיס המקור. לא ברור אם היה אוכל-כול, אוכל צמחים או אולי אוכל חרקים.

צורת הגוף והמקור שלו דמו לאלה של עוף ומכאן שמו. ייתכן מאוד שהיה מכוסה בנוצות כמו עוף אמיתי ואולי היה מאבות העופות. הוא חי במדבר גובי הקדום ובו ניזון ככל הנראה מטרף קטן, ונמלט במהירות מטורפים כמו הטרבוזאורוס הקטלני.

== בתרבות ==
דינוזאור זה הופיע במשחק פארק היורה 3: בניית פארק.

==גלריית תמונות==
<gallery>
קובץ:Avimimus ( feathers ).JPG
קובץ:Avimimus mount.jpg
קובץ:Avimimus at TyrannosaursMeetTheFamily.jpg
</gallery>

==קישורים חיצוניים==

קטגוריה:אובירפטורוזאוריה
קטגוריה:דינוזאורים שחיו בקרטיקון עליון באסיה
קטגוריה:מונגוליה: מאובנים
קטגוריה:טקסונים שתוארו בידי סרגיי קורזנוב
קטגוריה:מאובני טקסונים שתוארו ב-1981